Etter at den kommersielle trafikken på Setesdalsbanen ble avviklet i 1962, ble stasjons- og verkstedområdet på Grovane utgangspunkt jernbaneentusiastene som fikk i gang drift av en museumsjernbane på deler av den gamle banen. I første omgang til Beihølen dam, i fra 1996 til Beihøldalen stasjon og fra 2004 på den 8 km lange strekningen frem til Røyknes stasjon. Grovane har landets eneste autentiske kullskur som ennå er i bruk. Skuret ble restaurert i 2017–2018.